Terroren har ramt endnu en gang. Og denne gang var det igen Storbritannien, der blev ramt. Mindst syv ofre har mistet livet og 48 personer er meldt sårede. Lørdagens begivenheder kan nu også mærkes her i Nordjylland. Hjørrings borgmester Arne Boelt mener nemlig her dagen derpå, at de danske beredskab ikke er klar, hvis et angreb skulle ske i Danmark. - Er det for meget forlangt, at vi begynde at diskuterer fragment sikret veste til det indsatte redningsmandskab, er det for meget forlangt, at vi begynder at diskuterer om beredskaber skal have specielt trænet indsatsstyrker, skriver Arne Boelt på Facebook. Hjørring borgmesteren mener, at der ikke bliver taget nok hensyn til menneskerne bag jobbene som ambulanceredder eller brandmand. Deres sikkerhed er simpelthen ikke noget, man taler om i den offentlige debat. - Det er og var en skandale, at økonomiforhandlingerne mellem KL og Regeringen ikke afsatte penge til forberedelse af vores redningsfolk i Danmark, fordi vi vil være der alle samme, det er ikke bare politiet der bliver kaldt, skriver han. De danske beredskabsarbejdere skal sikres bedre med blandt andet beklædning og uddannelse. Det var London Bridge i London, der var scenen for angrebet. En hvid varevogn kørte ind i en større menneskemængde, hvorefter gerningsmændene fortsatte videre til Borough Market, hvor de samme gerningsmænd stak flere personer ned med knive. Mindst syv ofre har mistet livet og 48 personer er meldt sårede. Læs Arne Boelts fulde Facebook-opslag her:

Opsummering:
Hjørrings borgmester reagerer efter terroren i London med at forlange, at det danske beredskab skal sikres bedre med blandt andet beklædning og uddannelse.